**Durere**

*Dorurot*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă doare tare că te-ai dus

Printre luceferi ,zbor divin!

Că epigoni în loc ai pus,

Cu toți trudim dar... nu sclipim.

Mă doare codru că-i mai rar,

Cu umbra tot mai des cârpită,

Mă doare nufărul murdar

De lac cu apă otrăvită.

Mă doare floarea cea albastră,

Că-i ofilită de amanți,

Mă doare lumea ce-ai lăsat-o

Tăiată-n mizeri și bogați!...

Mi-e dor în valea ta natală,

De unduire și de flori,

Mă doare veșnica mea boală,

De poezie și culori.

De sus din sferele iubirii,

Aprinde torța luminării,

Ridică-ne pragul simțirii

Cum duce barca,valul mării.